NCIS (TV-serie)

NCIS, tidligere kjent som NCIS: Naval Criminal Investigative Service, er en amerikansk TV-serie som kretser rundt et fiktivt lag med spesialagenter fra USAs marine-etterretning, Naval Criminal Investigative Service. Det er en gruppe som driver etterforskning som involverer den amerikanske marinen, og spesialenheten US Marines.

Konseptet og figurene ble opprinnelig introdusert i en todelt episode av CBS-serien JAG (episode 20 og 21 i sesong åtte). TV-serien NCIS er dermed en spin-off fra JAG, og hadde premiere den 23. september 2003 på CBS. Den er per 2014 i sin 12. sesong. Donald Bellisario, som skapte JAG samt seriene Airwolf, Magnum, P.I. og Quantum Leap, er medskaper og utøvende produsent av NCIS.

NCIS ble opprinnelig omtalt som Navy NCIS, i tillegg til feilsiteringen Navy CSI, i løpet av sesong 1, men «Navy» ble senere droppet fra tittelen siden det var overflødig. NCIS fikk i sin 7. sesong en spin-off-serie, NCIS: Los Angeles (2009-2023, 14 sesonger), som starter med Chris O'Donnell og LL Cool J, i sin 11. sesong kom NCIS: New Orleans (2014-2021, 7 sesonger) med Scott Bakula, i 2021 kom en 3. spin-off NCIS: Hawaiʻi med Vanessa Lachey. En 4. serie, NCIS: Sydney, er forventet i 2023. 

I Norge ble serien sendt f.o.m. den syvende sesongen på NRK1 fra 20. november 2013.

Serien ble i 2011 kåret til USAs favoritt-TV-serie.

 Oversikt 
NCIS er en TV-serie som følger et oppdiktet lag med spesialagenter innenfor den amerikanske marinen. Deres oppgave er å beskytte og etterforske personer tilknyttet marinen, med et hovedfokus på drapsetterforskning. Arbeidet utføres av spesialagentene i samarbeid med bevisanalysepersonell og leger. Humor er blitt beskrevet som en nøkkelfaktor for seriens suksess, i tillegg til fokus på karakterer og deres liv i forbindelse med jobben.

Navn Spilt av Stilling Sesonger1 2 3 4 5 6 7 8 9 10 1112131415161718192021 Leroy Jethro Gibbs  Mark Harmon  leder og spesialagent  Hoved Anthony «Tony» DiNozzo  Michael Weatherly  seniorfeltspesialagent  Hoved Timothy McGee Sean Murray  feltspesialagent Iblant  Hoved  Caitlin «Kate» Todd Sasha Alexander  feltspesialagent  Hoved Gjest  Ziva David Cote de Pablo  feltspesialagent    Hoved Eleanor «Ellie» Bishop Emily Wickersham  feltspesialagent    Hoved Abigail «Abby» Sciuto  Pauley Perrette  bevis- og analysespesialist  Hoved Tom Morrow Alan Dale  direktør    Hoved  Jenny Shepard Lauren Holly  direktør    Hoved  Leon Vance  Rocky Carroll  direktør   Iblant  Hoved  Donald «Ducky» Mallard David McCallum  sjefsobdusent  HovedIblandt Gerald Jackson Pancho Demmings  obdusentassistent    Hoved  Jimmy Palmer Brian Dietzen  obdusentassistent Iblant  Ofte  HovedNicholas "Nick" TorresWilmer ValderrramafeltspesialagentHovedAlexandra "Alex" QuinnJennifer EspositofeltspesialagentHovedClayton ReevesDuane HenryMI6 Intelligence OperativeIblantHovedJacqueline "Jack"  SloaneMaria BellofeltspesialagentHovedKasie HinesDiona Reasonoverbevis- og analysespesialistIblantHovedJessica "Jess" KnightKatrina LawfeltspesialagentGjestHovedAlden ParkerGary Coleleder og spesialagentHoved

 Medvirkende 
 Hovedpersoner 

 Leroy Jethro Gibbs, spilt av Mark Harmon (sesong 1–19), er en spesialagent og leder for NCIS-laget. Han har en fortid som skarpskytter i USAs marine frem til 1991 da hans første kone Shannon og datter Kelly ble drept av en meksikansk narkolanger, etter at Shannon hadde vært vitne til et mord. Etter at Gibbs hadde tatt hevn over den som drepte sin kone og datter, sluttet Gibbs seg til NIS, senere omdøpt NCIS, med  spesialagent Mike Franks som sin sjef. Han har vært gift fire ganger, men er for tiden singel, som ofte blir referert til på showet. Han har også et vanskelig forhold til sin far.
 Anthony «Tony» DiNozzo, spilt av Michael Weatherly (sesong 1–13), er en spesialagent og tidligere politibetjent fra Baltimore før han begynte hos NCIS i 2001. Gibbs anser DiNozzo å være en yngre versjon av seg selv. Han blir ansett som en kvinneelsker, med mye humor og artige påfunn.
 Ziva David, portrettert av Cote de Pablo (sesong 3–10), er kanskje det farligste medlemmet av gruppen. Hun ble i sesong 7 offisielt medlem av laget som spesialagent. Før den tid var hun med som en forbindelse mellom det Israelske Mossad og NCIS. Hun erstattet spesialagent Kate Todd, som ble skutt og drept av Zivas halvbror i finalen av sesong 2 «Twilight».
 Abigail «Abby» Sciuto, spilt av Pauley Perrette (sesong 1–15), er en etterforskningsspesialist som jobber med bevismateriale. Hun har en spesiell «goth»-stil med bruk av svarte klær og tatoveringer, og er avhengige av den fiktive merkevaren «Caf-Pow», en koffeinholdig drikk. Abbys karakter har oppnådd enorm popularitet nasjonalt og internasjonalt for den spesielle kombinasjonen av personalitet og utseende.
 Timothy McGee, spilt av Sean Murray (tilbakevendende seasong 1, hovedrolle sesong 2–), er en spesialagent. Han har en grad i dataetterforskning fra MIT, og fungerer sammen med Abby Sciuto som lagets teknologispesialister. McGee var opprinnelig tildelt til Norfolk Militærbase, men ble fast medarbeider i sesong 2 episode «See No Evil». Ofte kalt «Probie» av DiNozzo, til tross for at han ikke lenger er lagets nybegynner, samt andre slengord som «McGeek» og «McGoogle». Under pseudonyme Thom E. Gemcity forfattet han to bestselgende bøker ved hjelp av detaljer basert på medlemmene av gruppen, til stor irritasjon fra dem da dette ble kjent.
 Leon Vance, spilt av Rocky Carroll (sesong 6–), var tidligere assisterende direktør og høyre hånd til Jenny Shepard. Han ble direktør for NCIS når Jenny døde i siste episode av 5. sesong.
 Dr. Donald «Ducky» Mallard, spilt av David McCallum (sesong 1–20), er tidligere lege, sjefs obdusent, og psykolog. Han var nær venn med Jenny Shepard og er bestevenn med Gibbs.
 Jenny Shepard, spilt av Lauren Holly (sesong 3–5), var den andre direktøren for NCIS som er vist i serien. Hun har tidligere jobbet sammen med Gibbs i Europa, og var hans kjæreste på den tiden. Hun ble drept i «Judgment Day, Part 1» etter at et tidligere oppdrag viste seg å ha gått galt. Shepard fikk assistanse fra Mike Franks, Gibbs tidligere sjef, mot angrepet fra en hun skulle ha drept for flere år siden. Selv om hun sto imot døde hun av skadene.
 Caitlin «Kate» Todd, spilt av Sasha Alexander (sesong 1–2), jobbet tidligere som en Secret Service-agent før hun sluttet seg til NCIS i første episode av sesong 1. Gibbs ble en slags mentor for henne. Hennes to-årige karriere kom til en tragisk og brå slutt da siste episode av sesong 2, «Twilight», endte med at hun ble skutt i hodet av terroristen Ari Haswari (Ziva Davids halvbror). Hennes død traff NCIS-laget hardt, og Gibbs lot ingen røre hennes skrivebord eller garderobe ved NCIS.
 Jimmy Palmer, spilt av Brian Dietzen (tilbakevendende sesong 1–9, hovedrolle 10-), erstattet Gerald Jackson som assistent for Dr. Mallard. 

 Iblant 
 Tobias Fornell, spilt av Joe Spano (sesong 1–), er en senior FBI-spesialagent. Han har en datter med sin eks-kone, som tidligere var gift med Gibbs. Gibbs og Fornell har et krydret vennskap, og møtes ofte i heisen for å ha private samtaler om både etterforskningen og annet som måtte passe.
 Trent Kort, spilt av David Dayan Fisher (sesong 4–13), er en hemmelig CIA-agent som alltid synes å ha sin egen agenda. Gibbs anser ham som svært farlig og stoler ikke på han. Mens Kort prøvde å rydde opp i CIAs rot i forbindelse med «Port-to-Port Killer», Lt Jonas Cobb, mistet han sitt venstre øye i en kamp med Cobb, som senere legges i en drink til DiNozzo.
 Eli David, spilt av Michael Nouri (sesong 6–10), er direktør for Israels agentbyrå, kjent som Mossad. Han er også far til både NCIS (og eks-Mossad) agent Ziva David og terrorist- og Mossad agenten Ari Haswari. Selv om han ikke støtter hans datter å jobbe ved NCIS, hevder han at han fremdeles elsker henne. Han er en nær venn med direktør Vance. Han ble skutt og drept i episode 11, sesong 10. 
 Erica Jane «EJ» Barrett, spilt av Sarah Jane Morris (sesong 8–), er en NCIS-spesialagent midlertidig tilstede i Washington i forbindelse med å løse «Port-to-Port Killer»-saken. Hennes jobb ble først tilbudt Tony DiNozzo i sesong 4.
 Mike Franks, spilt av Muse Watson (sesong 3–8), er en pensjonert spesialagent til NIS (senere omdøpt til NCIS) og mangeårige mentor til Gibbs. Han er også nær venn med DiNozzo og Jenny Shepard. Han mister sin høyre pekefinger i «Rule Fifty-One», men hevder at han «fortsatt kan trekke i avtrekkeren med tommelen.» I sesong 8 episode «Swan Song» ble han myrdet med en skalpell av Lt Jonas Cobb, kjent som «Port to Port Killer».
 M. Allison Hart, spilt av Rena Sofer (sesong 7), er en forsvarsadvokat og potensielle kjærlighetsinteresse for Gibbs.
 Michelle Lee, spilt av Liza Lapira (sesong 4–6), er en NCIS-spesialagent som ble tildelt DiNozzos lag ved starten av sesong 4, selv om hun først og fremst er advokat. Ved Gibbs tilbakekomst ble hun tilbakeført til juridisk avdeling. I sesong 6 blir hun anklaget som muldvarp, og ender med å bli skutt av Gibbs.
 Hollis Mann, spilt av Susanna Thompson (sesong 4–5), er en oberst i den amerikanske marinen. Hun er en potensiell partner for Gibbs i hele sesong 4 og 5. Ved flere anledninger havner de to på etterforskning i lag, som er med på å utvikle deres kjennskap til hverandre.
 Jeanne Benoit, spilt av Scottie Thompson (sesong 4–5), er en lege ved Monroe universitetssykehus og datter av våpenhandler René Benoit (også kjent som La Grenouille). Hun ble brukt som del av en hemmelig operasjon ledet av direktør Shepard og spesialagent DiNozzo. Hun blir sammen med DiNozzo som en del av planen med å nå fram til hennes far.
 Paula Cassidy, spilt av Jessica Steen (sesong 1–4), er en spesialagent ved NCIS og midlertidig tildelt Gibbs lag etter dødsfallet til Kate Todd, før hun får sitt eget lag med base i Pentagon. Hun ble drept av en selvmordsbomber i «Grace Period». Hun hadde et godt forhold til Tony DiNozzo, i motsetning til Gibbs.
 Thomas Morrow, spilt av Alan Dale (sesong 1–3), er den første direktøren for NCIS sett i serien. Han går av som direktør for NCIS i «Kill Ari, Part 1» etter å ha blitt tilbudt en jobb ved Homeland Security og etterfølges av Jenny Shepard.
 Gerald Jackson, spilt av Pancho Demmings (sesong 1 og 3), var assistenten til Dr. Mallard løpet av sesong 1 før han ble skutt av Ari Haswari i «Bete Noire». Han ble assistent to år før dette og gikk inn på rehabilitering etter hendelsen og ble erstattet av Jimmy Palmer.

 Referanser 

 Eksterne lenker 





Kategori:Krimserier fra USA
Kategori:Dramaserier fra USA
Kategori:Politi-TV-serier fra USA
Kategori:Actionserier fra USA
Kategori:Spin-off TV-serier
Kategori:TV-produksjoner på CBS
Kategori:TV-produksjoner fra USA, fra 2000-årene
Kategori:TV-produksjoner fra USA, fra 2010-årene
Kategori:TV-produksjoner fra USA, fra 2020-årene